Rikunarita-ORG/Wikinium huggingface dataset:
# Sistema de Posicionamiento Global

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Satélite NAVSTAR GPS.
O **Global Positioning System** (**GPS**) u **Sistema de Posicionamiento Global** (millor conoixiu con as siglas *GPS*, encara que o suyo nombre completo ye **NAVSTAR-GPS**). ye un Sistema Global de Navegación por Satelite (GNSS) que permite determinar de traza contina y en cualsiquier puesto d'a Tierra a posición d'un obchecto, persona, vehíclo u nau que portíen un *receptor GPS* con una exactitut de bels metros (encara que os receptors de GPS diferencial fan posible d'obtener una precisión de centimetros). Amás d'a posición, o sistema GPS permite conoixer o tiempo con gran precisión.

O GPS funciona con un rete de 27 satelites (24 operativos y 3 de respaldo) en orbita arredol d'a Tierra, a una altaria de 20.200 km, con trachectorias sincronizadas ta cubrir toda a superficie d'a Tierra. Ta determinar a posición, un receptor ha de recibir o sinyal d'a lo menos 4 d'os satelites d'o rete GPS. Istos sinyals permiten calcular a posición y o reloch de cada satelite, y d'ista traza, sincronizar o reloch d'o receptor GPS y medir o retardo de propagación d'os sinyals dende que fueron transmesos en o satelite dica que son plegaus en o receptor. Como iste retardo ye proporcional a la distancia entre o receptor y o satelite, se puet emplantillar un problema de triangulación (u millor dito, de trilateración): conoixendo as coordenadas d'os satelites y as distancias dende o receptor enta os satelites, se puet resolver a posición d'o receptor, y o tiempo medido en os reloches atomicos que carrían os satelites.

L'antigua Unión Sovietica teneba un sistema similar, o GLONASS, que hue ye chestionau por a Federación Rusa. Consta de 24 satelites disposatos en 3 orbitas de 8 satelites cadaguna, situatas a 19.100 km d'altaria.

Hue a Unión Europea ye desembolicando o suyo propio sistema de posicionamiento por satelite, clamau Galileo, como alternativa civil a lo GPS estausunidense y o GLONASS ruso, d'orichen militar. Se tracta d'una flota de 30 satelites que se situarán en 3 orbitas circulars arredol d'a Tierra, inclinatas 56º respecto a lo ecuador terrestre y a una altaria de 23.000 km.

## Referencias
# Livel d'a mar

Placa oficial d'una estación de tren con l'altaria respecto a lo livel d'a mar en Alicant.
Paretadas blancas de Dover (Anglaterra), l'augua d'a mar en o cabaixo.
Se diz **livel d'a mar** a lo livel que se fa servir como referencia pa mesurar l'altitut d'as localidaz y accidents cheograficos, de fueras d'os releus submarins, que se mesuran por a suya fondura.

O livel d'a mar no ye constant a causa d'as mareas, y tampoco en toz os puestos d'a Tierra; en cada país prenen un livel predeterminau en un puesto concreto y a determinada hora. Cualsiquier altitut que se quiera calcular en dito país se fa en comparanza con ixe livel d'a mar predeterminau.

En Espanya se prene como livel 0 pa referencias no submarinas l'altaria meya d'a mar en o mareografo d'Alicant entre os anyos 1870 y 1882, mientres que pa las submarinas o livel 0 ye a baixamar escorada d'o mesmo puesto.
# Mapa

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Mapamundi de Delisle.
Un **mapa** ye una representación grafica y metrica d'un territorio sobre una superficie bidimensional, cheneralment plana, pero que puede estar tamién esferica como ocurre en os globos terraquios. Que o mapa tienga propiedaz metricas significa que ha d'estar posible amesurar sobre la distancias, anglos u superficies.

Emplegaus por l'hombre con o preposito de conoixer o suyo mundo, y refirmaus en primeras sobre teorías filosoficas, os mapas son hue una fuent importantisima d'información, y una gran parti de l'actividat humana ye relacionada d'una u atra forma con a cartografía.

## Se veiga tamién

* Atlas.

## Vinclos externos

* Se veigan as imáchens de Commons sobre **os mapas**.
# Taipei

|  |
| --- |
| **TaipeiTaipei City 臺北市* |
| **Localidat d'a Republica de China** |
|

|  |  |
| --- | --- |
|  |  |

 |
|  Anvista de Taipei. |
| **Estau** |  Republica de China |
| **Superficie** | 271,80 km² |
| **Población**  • **Total** |  2 442 991, 2 429 429 hab. (2025) |
| **Altaria**  • Meyana |  10 m. |
| **Codigo postal** | 100 |
| **Coordenadas** | 25° 2’15’’N121°33’45’’E |
| Taipei Taipei en Republica de China |
| Taipei Taipei en Asia |
| Web oficial |

**Taipei** (oficialment **Taipei City**, en chinés *臺北市 / 台北市*) ye una ciudat d'a Republica de China, que en ye la suya capital.

## Referencias

## Vinclos externos

* Se veigan as imáchens de Commons sobre **Taipei**.
# Estreito de Bering

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  |
| --- |
|  **Estreito de BeringBering Strait Берингов пролив* |
| Foto de satelite |
| **Localización administrativa** |
| **Estau** |  Rusia  Estaus Unius |
|  |
| **Cheografía** |
| **Continents** | Asia America |
| **Isla(s)** | Islas Diomedes |
| **Mars mugants** | Oceano Pacifico - Oceano Glacial Arctico |
| **Amplaria maxima** | 85 km |
| **Fondura meyana** | 50 m |
| **Fondura max.** | 90 m |
| **Mapa** |
| Localización |

O **estreito de Bering** (en anglés *Bering Strait*, en ruso *Берингов пролив*) ye un estreito entre os oceanos Pacifico y Arctico, que desepara Asia d'America. O estreito leva lo nombre de Vitus Bering, un explorador danés a lo servicio de l'Imperio Ruso.

O estreito de Bering tien uns 82 kilometros d'amplo en o suyo puesto mas estreito, entre o cabo Dezhnev, peninsula de Chukchi, Rusia, Asia, y lo cabo Principe de Galas, Alaska, Estaus Unius, America. Tien 85 km d'amplaria meya y en o suyo puesto mas fundo tien nomás 90 m de fondura.

## Referencias

## Vincos externos

* Se veigan as imáchens de Commons sobre **o Estreito de Bering**.